આવી અરજી બાદ કોર્ટે તપાસ કરનાર અધિકારી તથા ફરિયાદીને હાજર રહેવા નિર્દેશ જારી કર્યો હતો. ઉપરાંત પોલીસે રિપોર્ટ રજૂ કરવા આદેશ કર્યો હતો. જેથી પોલીસે મૌરેયા ગામમાં તપાસ કરી હતી પરંતુ ત્યાં શાંતિ નામની કોઇ જ યુવતી ન હોવાનો ખુલાસો થયો હતો. જેથી પોલીસે ગામના સરપંચનું પણ નિવેદન લીધું હતું અને અહેવાલ કોર્ટમાં રજૂ કર્યો હતો. જેથી સરકારી વકીલ પ્રવિણ ત્રિવેદીએ જામીન અરજીનો વાંધો લેતા કોર્ટને જણાવ્યું હતું કે, હત્યા જેવો ગંભીર કેસ છે, આરોપીને અગાઉ જામીન મળ્યા નથી, ખોટી કંકોત્રી છપાવી જામીન માગી રહ્યો છે ત્યારે આવા આરોપીને જામીન ન આપવા જોઇએ. કોર્ટે આરોપીના જામીન ફગાવી દીધા છે.